section_heading: 1984. – 1988.: Miami Sound Machine
paragraph_text: Sredinom 1980-ih godina Gloria je bila članica grupe Miami Sound Machine. Godine 1984. grupa izdaje prvi album Eyes Of Innocence. Veliki uspjeh postižu 1985. kada izdaju album Primitive Love. Tri pjesme s tog albuma bile su na Billboard Hot 100 top-ljestvici. Sljedeći album, Let It Loose iz 1987. u SAD-u je prodan u šest milijuna primjeraka i imao je pet hitova na Billboard Hot 100 top-ljestvici, a pjesma "Anything for You" bila je na prvom mjestu i u Nizozemskoj je 22 tjedna na top-listama bila na prvoj poziciji. Sljedeće godine grupa mijenja ime u Gloria Estefan and The Miami Sound Machine te Gloria Estefan počinje samostalnu karijeru.